section_heading: Povijest sastava
paragraph_text: Osnovan je 2002. u San Franciscu, te iduće godine u vlastitoj produkciji objavljuju debitantski album The Hero's Cycle. Nakon toga potpisuju za izdavačku kuću Prosthetic Records, te objavljuju još tri albuma; 2005. godine Remains of the Gods, 2006. Facing the Thousand te posljednji Stormchaser 2008., nakon kojeg prestaju s radom. Na albumima su gostovali poznati glazbenici kao što su Chuck Billy iz Testamenta, te Trevor Strnad iz sastava The Black Dahlia Murder. Nakon raspada, pjevačica Laura Nichol i bubnjar Ben Murray su osnovali punk rock sastav Heartsounds, a gitarist Ryan Hansen i basist Jon Frost metal sastav The Urchin Barren.